วอลุ่ม DW พุ่งทะลุ 1 พันล้านบาทเป็นวันที่ 3
โวลุ่มเทรด DW ยังคงหนาแน่นต่อเนื่องที่ระดับเหนือ 1 พันล้านบาทเป็นวันที่ 3 ติดต่อกัน โดยในวันพุธ มูลค่าการซื้อขาย DW ทั้งหมดอยู่ที่ 1,138.35 ล้านบาท เทียบกับมูลค่าการซื้อขายหลักทรัพย์ทั้งหมดในตลาดหลักทรัพย์ ที่ 35,483.77 ล้านบาท หรือคิดเป็น 3.2% โดยเป็นผลมาจากความผันผวนของดัชนีหลักทรัพย์อ้างอิงและหุ้นอ้างอิง
31 ก.ค. 2558

บล.แมคควอรี กล่าวว่า โวลุ่มเทรด DW ยังคงหนาแน่นต่อเนื่องที่ระดับเหนือ 1 พันล้านบาทเป็นวันที่ 3 ติดต่อกัน โดยในวันพุธ มูลค่าการซื้อขาย DW ทั้งหมดอยู่ที่ 1,138.35 ล้านบาท เทียบกับมูลค่าการซื้อขายหลักทรัพย์ทั้งหมดในตลาดหลักทรัพย์ ที่ 35,483.77 ล้านบาท หรือคิดเป็น 3.2% โดยเป็นผลมาจากความผันผวนของดัชนีหลักทรัพย์อ้างอิงและหุ้นอ้างอิง
โดยดัชนีหลักทรัพย์ปรับตัวลงในระหว่างวันก่อนที่จะพลิกกลับมาในช่วงบ่ายและปิดในแดนบวกได้สำเร็จ ซึ่งส่งผลให้นักลงทุนเทรด SET50 DW หนาแน่นทั้ง Call และ Put ตัวอย่าง DW28 ที่เกียวข้อง เช่น S5028C1509C และ S5028P1509C เป็นต้น ส่วนทางด้านการซื้อขาย DW บนหุ้นรายตัว นักลงทุนยังคงโฟกัสหุ้นอ้างอิงเดิมๆที่ได้รับความสนใจมาก่อนหน้านี้ ตัวอย่างเช่น ITD28C1512A TPIP28C1510A เป็นต้น
นอกจากนี้ DW บนหุ้นรายตัวบางรุ่นยังเคลื่อนไหวโดดเด่น เช่น Call DW บนหุ้น SCC โดยราคาหุ้นอ้างอิงปรับตัวขึ้น +1.2% หลังจากที่ผู้บริหารให้มุมมองเชิงบวกต่อราคาหุ้น SCC และส่งผลให้ Call DW ปรับตัวขึ้นตาม ตัวอย่างเช่น SCC28C1510A +11.1% นอกจากนี้ ยังมีแรงซื้อขายใน DW บนหุ้นขนาดกลางและเล็ก เช่น QH28C1512A ซึ่งปรับตัวเพิ่มขึ้น +23.1% เทียบกับหุ้นอ้างอิงที่ปรับตัวเพิ่มขึ้น 3.7% ขณะที่ Call DW ในหุ้นกลุ่มธนาคาร ปรับตัวลงตามหุ้นอ้างอิง เช่น KBAN28C1511A -8.0% เทียบกับหุ้นอ้างอิงที่ปรับตัวลง -0.9% และ BBL28C1510A -9.1% เทียบกับหุ้นอ้างอิงปรับตัวลดลง 1.52%
อย่างไรก็ตาม จากข้อมูลการซื้อขาย DW28 ในวันพุธ นักลงทุนขายสุทธิ PTT28C1510A 20.0 ล้านหน่วย JAS28C1511A 5.1 ล้านหน่วย และ TTA28C1511A 4.4 ล้านหน่วย ขณะที่มีแรงซื้อสุทธิเล็กน้อยก่อนวันหยุดเนื่องในวันอาสาฬหบูชา โดย DW28 ที่มีแรงซื้อสุทธิได้แก่ TPIP28C1510A 2.2 ล้านหน่วย S5028P1509B 1.2 ล้านหน่วย เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 35,483.77 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,138.35 ล้านบาท
คิดเป็น 3.2%  